
Comisia pentru buget,

finanţe şi bănci

Bucureşti,   09.04.2003

Nr. 389

AVIZ

asupra propunerii legislative pentru modificarea articolelor 23 şi 25 ale Legii asigurărilor sociale de sănătate nr. 145/1997
Cu adresa nr. 315 din 3 septembrie 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea articolelor 23 şi 25 ale Legii asigurărilor sociale de sănătate nr. 145/1997.

In urma examinării, în şedinţa din data de 09 aprilie 2003, Comisia, cu unanimitate de voturi, a hotărât respingerea din următoarele considerente:

Potrivit art. 137 alin. (5) din Constituţia României “nici o cheltuială bugetară nu poate fi aprobată fără stabilirea sursei de finanţare”. În acest sens, art. 15 alin. (1) din Legea nr. 500/2002 privind finanţele publice, prevede “că în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, iniţiatorii au obligaţia să prevadă şi mijloacele necesare pentru acoperirea minusului de venituri sau majorarea cheltuielilor”, dispoziţie care lipseşte din textul propunerii legislative.

Ministerul Sănătăţii şi Familiei a iniţiat un proiect de Lege privind asigurările sociale de sănătate. Acest proiect de Lege se află în curs de definitivare.
PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Experţi parlamentari:

